Rencana ini ialah mengenai siri drama televisyen.  Untuk novel asal 2012, sila lihat Setitis Kasih Darmia.

***Setitis Kasih Darmia*** ialah sebuah siri drama televisyen Malaysia 2014 arahan Jamal Khan, dibintangi oleh Sharnaaz Ahmad dan Nelydia Senrose. Diadaptasi dari novel 2012 bertajuk sama karya Naniey TJ, siri ini memulakan tayangan perdana di slot Ratu TV9 dari 14 Oktober 2014 hingga 27 November 2014.

Sinopsis
--------

Mengisahkan kehidupan gadis bernama Darmia yang kehilangan kasih ibu dan terjebak dengan perkahwinan tanpa rela dan tidak pernah diduga apabila terpaksa menikahi lelaki yang tidak pernah dikenalinya. Lelaki yang bernama suami meninggalkannya kerana maruahnya tercalar. Mujur ada Opah (Fauziah Nawi) dan Haliza (Zaryn Minn), sepupu yang memahami keadaanya sementara keluarganya yang lain mencemuh dan membenci dirinya. Tawaran untuk menyambung pelajaran membuka lembaran baru buat Darmia apatah lagi ditawarkan untuk bekerja sambilan oleh Haliza. Dia melanjutkan pelajaran sambil bekerja separuh masa sebagai orang gaji di rumah majikan Haliza, Khairul Amir. Tanpa Darmia ketahui, Khairul Amir adalah suami yang pernah meninggalkannya empat tahun lalu. Oleh kerana dia bekerja di siang hari, dia tidak pernah bertemu dengan Khairul Amir sehinggalah satu hari mereka bertemu lalu tersingkaplah rahsia antara mereka berdua.

Menyingkap kejadian empat tahun lalu, Darmia dan Khairul Amir pernah bernikah akibat ditangkap khalwat setelah Amir cuba menyelamatkan Darmia dari menjadi mangsa rogol. Amir yang merasakan dirinya dipergunakan telah meninggalkan Darmia sejurus selepas dinikahi dan tidak pernah kembali lagi. Lelaki itu muncul dengan dendam yang tidak pernah dilupakan. Rahsianya harus disimpan sebaik mungkin. Buatlah apa sahaja pada dirinya, Darmia rela agar Haliza tidak disakiti. Dalam benci datang kasih. Jauh Darmia pergi, semakin kuat Khairul Amir mengejar. Setitis Kasih Darmia memaparkan nilai kesabaran dan kekuatan Darmia dalam mengharungi pelbagai ujian demi pertahankan kebahagiaan hidupnya.

Pelakon
-------

### Pelakon Utama

* Nelydia Senrose sebagai Darmia
* Sharnaaz Ahmad sebagai Khairul Amir
* Josiah Hogan sebagai Zulfekar
* Zarynn Min sebagai Haliza

### Pelakon Pembantu

* Puteri Chi Chi sebagai Anis Alisa
* Liza Abdullah sebagai Mak Ngah
* Kazar Saisi sebagai Pak Ngah
* Azizah Mahzan sebagai Mak Long
* Fauziah Nawi sebagai Opah
* Jalaluddin Hassan sebagai Dato Roslan
* Aznah Hamid sebagai Datin Rubiah
* Taufik Izmir sebagai Rizuan
* Nor Azarifah Abidin sebagai Maimunah
* Mira Amnas sebagai Alia

Anugerah dan pencalonan
-----------------------

| Tahun | Anugerah | Kategori | Pencalonan | Keputusan |
| --- | --- | --- | --- | --- |
| 2015 | Anugerah Drama Festival Kuala Lumpur | Drama Pilihan | *Setitis Kasih Darmia* | Tercalon |
| Pengarah Drama Pilihan | Jamal Khan | Tercalon |
| Pelakon Drama Lelaki Pilihan | Sharnaaz Ahmad | Tercalon |
| Pelakon Drama Wanita Pilihan | Nelydia Senrose | Tercalon |
| Hero & Heroin Pilhan | Sharnaaz Ahmad & Nelydia Senrose | Menang |
| Barisan Pelakon Pilihan | *Setitis Kasih Darmia* | Tercalon |
| Penulis Skrip Pilihan | Rozie Rashid, Suhana Mohd Nor & Shaza Talib | Tercalon |
| Anugerah Skrin 2015 | Drama Rantaian Popular (Pilihan Media Sosial) | *Setitis Kasih Darmia* | Tercalon |

Rujukan
-------

1. ↑  Budiey (12 Oktober 2014). Sinopsis drama bersiri Setitis Kasih Darmia Sensasi Selebriti. Dicapai pada 17 Mei 2015.
2. ↑  Drama Setitis Kasih Darmia mcentralmy. Dicapai pada 2 April 2023.